Mi lenne, ha…?

Mi lenne, ha most kellene összepakolnom egy 50 kg-os batyut és elhagyni otthonomat?

Legelőször letudnám magamban, hogy mely dolgok lennének a legfontosabb dolgok a túléléshez. Legelső és legfontosabb dolog az élelem. Mindenképp elegendő mennyiségű vizet és tartós élelmiszert vinnék. Ezalatt konzerveket és egyéb tartós ételt vinnék az 5 üveg ásványvíz mellé. Ezekkel jelentősen magasabbak a túlélési esélyeim. Az élelem után a legfontosabb kiegészítők a szerszámok. Mindenképp kellene egy svájci bicska, ami rendkívül hasznos lehet. Egy csavarhúzó készlet és egy kisebb kalapács sem maradhat itthon. Egy könnyen elrejthető fegyver nagyon fontos lehet. Ezért egy élesebb harci kést rejtenék el a batyu aljában. Evőeszközkészlet sem hanyagolható, illetve más edények és kulacsok. Emellett egy térképet és egy iránytűt is vinnék. Zseblámpa és egy kisebb rádió is hasznomra lehet. Egy összecsukható, kisebb szék is jó lenne. Ruhának egy kényelmes és strapabíró ruházatot és egy túracipőt vennék fel. Emellé egy bakancsot is vinnék, ha hidegebb lenne, illetve többféle sapkát és napkalapot. Kiegészítésképpen egy füzetet és több tollat, ceruzát is vinnék magammal. Szórakoztatásképpen egy kisebb társasjátékkészletet és egy pár újságot raknék a batyuba. Természetesen magammal vinném mindegyik telefonomat. Ez egy okostelefont és egy régebb verziójú telefont takar. Mindegyiket energiaspórolós üzemmódban használnám a hosszú működés érdekében. Minden mást a családtagjaimra hagynék. Ha a szüleim is hasonló tárgyakat pakolnának, nagyon jó esélyünk lenne az újrakezdésre. Legnehezebb lenne számomra a kutyám elvesztése. Nehezen viselném.